న్యూఢిల్లీ: దేశంలో పెద్ద నోట్ల రద్దు నిర్ణయం తర్వాత అత్యంత ప్రభావశీలురైన వ్యక్తుల జాబితాలో చోటు సంపాదించుకున్న పేటీఎం వ్యవస్థాపకుడు విజయ్ శేఖర్ శర్మ తాజాగా ఓ ఖరీదైన బంగ్లాకు యజమాని అయ్యారు. దేశంలోనే అత్యంత ఖరీదైన రెసిడెన్సిషల్ ఏరియాగా పేరున్న ఢిల్లోని లుట్టియెన్స్ బంగ్లా జోన్లో ఆయన రూ.82 కోట్ల ఖరీదుతో ఈ భవనం కొనుగోలు చేసినట్టు ఓ వార్త సంస్థ పేర్కొంది. 'లుట్టియెన్స్ జోన్స్లో 6,000 చదరపు అడుగుల బంగ్లా కొనుగోలుకు కుదిరిన ఎంఓయూ ప్రకారం గణనీయమైన మొత్తాన్ని శర్మ అడ్వాన్స్గా చెల్లించారు. రిజిస్ట్రేషన్ కావాల్సి ఉంది' అని ఆ వార్తా సంస్థ తెలిపింది. లుట్టియెన్స్ బంగ్లా జోన్లో సొంత ఇళ్లు కలిగిన వ్యాపార దిగ్గజాల్లో ఎల్ఎన్ మిట్టల్, నవీన్ జిందాల్, కేపీ సింగ్, సునీల్ మిట్టల్, రుయా బ్రదర్స్, మల్వీందర్, శివేందర్ సింగ్, అనల్జిత్ సింగ్, అతుల్ పుంజ్, రాజీవ్ రతన్, కాబూల్ చావ్లా, వీసీ బర్మన్, హరీష్ అహుజా తదితరులున్నారు.ఈ ఏడాది ఏప్రిల్లో టైమ్ మ్యాగజైన్ విడుదల చేసిన ప్రపంచంలోని 100 మంది అత్యంత ప్రభావశీలురైన వ్యక్తుల జాబితాలో ఇద్దరు భారతీయులకు మాత్రమే చోటు లభించగా, అందులో ప్రధాని మోదీ ఒకరు కాగా, విజయ్ శేఖర్ శర్మ రెండో వ్యక్తి. గత మార్చిలో ఫోర్బ్స్ ధనికుల జాబితాలో 1.3 బిలియన్ అమెరికన్ డాలర్ల విలువచేసే ఆస్తులతో 1,567వ ర్యాంకులో శర్మ ఉన్నారు.
newdhilly: desamlo pedda notla raddu nirnayam tarvaata atyanta prabhaavaseeluraina vyaktula jaabitaalo chotu sampaadinchukunna ptm vyavasthaapakudu vijay shekhar sharma taajaagaa oo khareedaina banglaaku yajamani ayyaru. desamlone atyanta khareedaina recidencitial eriaga paerunna dhilloni luttiance bangla jonlo aayana roo.82 kotla khariduto ee bhavanam konugolu chesinattu oo vaarta samstha perkondi. 'luttiance jonslo 6,000 chadarapu adugula bangla konugoluku kudirina eaoo prakaaram gananeeyamaina mottaanni sharma adwansga chellinchaaru. resistration kavalsi undi' ani aa varta samstha telipindi. luttiance bangla jonlo sonta illu kaligina vyapara diggajaallo eln mittal, naveen jindal, kepi sing, suneel mittal, rua bradars, malvinder, shivender sing, analjit sing, atul punj, rajiv rathan, kabool chavla, vc barman, harish ahuja taditarulunnaru.ee edaadi eprillo time magagin vidudala chesina prapanchamloni 100 mandi atyanta prabhaavaseeluraina vyaktula jaabitaalo iddaru bhaaratheeyulaku matrame chotu labhinchagaa, andulo pradhaani modii okaru kaga, vijay shekhar sharma rendo vyakti. gatha maarchilo forbs dhanikula jaabitaalo 1.3 billian american dalarla viluvachese aastulato 1,567va ryaankulo sharma unnaaru.